Document ID: /roh_data/filtered/fineweb-2-filterrobots_roh.jsonl.gz/9676

In nov politisar per las valurs liberalas – quai pretenda la presidenta da la PLD Petra Gössi da sia glieud. Radund 330 liberals èn sa scuntrads a la radunanza da delegads a Schindellegi en il chantun Sviz. E la presidenta annunzia da dumandar pli savens la basa da la partida, e da far dapli referendums.
Dapli engaschi per lur ideas
Tar las elecziuns federalas l’atun haja la partida pers, ha ditg Petra Gössi. A la PLD na saja betg gartegià da metter agens accents – en in cumbat electoral dominà da la tematica dal clima. En l’avegnir stoppian ils commembers da la PLD tschertgar dapli il contact cun la glieud sin via e star en dapli per las valurs liberalas.
Plinavant vul Gössi tranter auter metter il focus sin temas sco “La Svizra sco plazza economica” – e sin la politica da l’ambient e dal clima.
RTR novitads 16:00